Gorgonio Renteria

Gorgonio Renteria Leniz (Elantxobe, Bizkaia, 1868ko irailaren 9a - Baiona, Lapurdi, 1940ko urtarrilaren 27a) politikari jeltzalea eta euskal idazlea izan zen.

 Bizitza 
Filipinetan pasa zituen hogei bat urte, merkataritza ontziko kapitain zela. 1897-1898 urte bitartean hainbat olerki eman zituen argitara, Euskalzale aldizkarian: Euskalzale-ri, Lora bateri, Amarentzat, Baserriko egun barria eta Urruntasuna. Ibaizabal aldizkarian ere idatzi zuen 1903tik aurrera.

Bere jaioterrira itzuli zelarik, politikan hasi zen, eta, 1916-1920 bitartean, Euzko JEL-Batzako Euskadi Buru Batzar eta Bizkai Buru Batzarreko lehendakari izan zen. Bizkaiko diputatu izan zen, bestalde, 1917an, eta Elantxobeko alkate hainbat aldiz. Artikulu ugari idatzi zuen Euzkadi, Ekin eta Gudari aldizkarietan. Espainiako Gerra Zibilean Baionara erbesteratu eta han hil zen handik denbora laburrera.

 Lanak 
 Bilduma 
 Izartu euskaldunak! Elantxobetar baten olerkiak eta artikuluak'' (2005, Labayru)

 Erreferentziak 

 Bibliografia 
 Sudupe, Pako (1999): Gorgonio Renteria, Eusko Jaurlaritza.

 Kanpo-estekak 
  Gorgonio Renteria literaturaren zubitegian

Kategoria:Euskadi Buru Batzarreko presidenteak
Kategoria:Euskal idazleak
Kategoria:Jelkideak
Kategoria:Euzko JEL-Batza
Kategoria:Bizkaiko politikariak
Kategoria:Bizkaiko idazleak
Kategoria:Euskal Herriko frankismoaren erbesteratuak
Kategoria:Elantxobetarrak
Kategoria:Baionan hildakoak